Ƙananan hukumomi a Najeriya Nijeriya nada adadin ƙananan hukumomi ɗari bakwai da saba'in da hudu (774). Kuma kowace ƙaramar hukuma tana da Shugabanni da suke da ikon gudanar da harkokin ƙaramar hukumar. Shugaba a ƙaramar hukuma shi ne (chairman) wanda shi ne Babban mai ikon zartarwa sannan mambobinsa waɗanda ake zaɓen su tare wato Kansiloli. Akan rarraba kowace ƙaramar hukuma zuwa ƙananan mazaɓu mazaɓu wanda duk ƙaramar hukuma nada adadin mazaɓa ƙaranci guda goma (10), mafi yawa kuma guda goma sha biyar (15). Ayyukan da Kananan hukumomin da ke Najeriya ke yi ko suke da damar yi, na nan a bayyane cikin Constitution (kundin tsarin mulki) amma ga daga cikin irin ayyukan da suke yi: Bijiro da tsarin tattalin arziki ga gwamnatin jiha; Karbar haraji da kudaden da ta yi ayyuka; Samarwa, Kafawa da kula da makabartu, wuraren binne mutane da gidajen gajiyayyu ko marasa karfi; Bayar da izini ga masu ababen hawa, kamar, keke, trucks (other than mechanically propelled trucks), kwale-kwale, baro, da amalenke; Samarwa, Kulawa da gudanar kasuwanni, wuraren ajiye motoci da wuraren shakatawan jama'a;